Komrat Devlet Universiteti

Komrat Devlet Universiteti — Avtonom Territorial Bölümlüü Gagauziyada universitet, gagauz dilindä üüretim veren tek üüsek üüretim kuruluşu. Universitet büünkü gündä halizdän oldu Gagauziyanın kadrolarının hazırlamak merkezi. Istoriyası Komrat Devlet Universitetı kuruldu 1990-cı yılda Orak ayın 22-dä Gagauz halkın üstolan Syezdında nicä Gagauz Milli Universitetı. Universitetın kurulması için seslerini verdilär halkın üstolan Syezdın 411 deputatı. O deputatların arasında vardılar gagauzlar, bulgarlar, moldovannar, arnautlar, ruslar, ukrainnar, mordvalar, tatarlar, çıfıtlar h.t.b. Komrat Devlet Universiteti açıldı 1991 yılında fevral ayın 11-dä Gagauziyanın baş kasabası Komrat kasabasında Gagauz Universiteti adılan. Moldova universiteti altı aydan sora, avgust ayın 1-dä tanıdı. 2013-cı yılda Kasım ayın 9-da Komrat Devlet Universiteti]ndä İngiliz dilini üürenmäk merkezi açıldı. Açılışta Moldovada Amerika Birleşik Devletläri Büükelçisi Heter Hodjes hem Büük Britaniya Büükelçiliin konsulu Tonni Key pay aldılar. Rektorluk İlktän rektor oldu Dionis Tanasoglu (1991—1993). Predmetlär Seftä üüretimä girdi 16 disțiplina Gagauz dili, 12 - Bulgar dili, başka Moldovan dili hem Rus dili predmetlär. Fakultetlär Burada dört fakultet var: êkonomika fakulteti; yuridika fakulteti; agrar-tehnologiya fakulteti; millet kulturası fakulteti. Universitettä 16 kafedra çalışêr. Eni bina Komrat Devlet Universiteti taa bir bina olacek. KDU kendisi için eni bir bina düzmää başladı. Bu iş için lääzım olan para, yaklaşık 25,5 milion ley, Moldova bücetindän verilecek. Beş katlı bina KDU-nun çok problemalarını çözecek: auditoriyalar, kantina, biblioteka. Gimnası Laflar – Todur Zanet, muzıka – İlya Filev. Kullanılmış kiyatlar